Carlos Saavedra Lamas

Carlos Saavedra Lamas (Buenos Aires, 1878ko azaroaren 1a - ibidem, 1959ko maiatzaren 5a) argentinar politikari eta jurista izan zen. 1936ko Bakearen Nobel Saria jaso zuen.

Zuzenbide eta historia konstituzionaleko irakaslea izan zen La Platako Unibertsitatean. Aitzindaria izan zen Argentinako lan legerian eta nazioarteko zuzenbidean.

1915ean Justizia eta Hezkuntza ministro eta 1932an Kanpo Arazoetako ministro izendatu zuten. Paper garrantzitsua jokatu zuen Paraguai eta Boliviaren arteko Chacoko Gerraren ebazpenean.

Kategoria:Buenosairestarrak
Kategoria:Argentinako politikariak
Kategoria:Hezkuntza ministroak
Kategoria:Atzerri ministroak
Kategoria:Bakearen Nobel Saridunak
Kategoria:Argentinako katolikoak